**ӘЛ-ФАРАБИ атындағы ҚАЗАҚ ҰЛТТЫҚ УНИВЕРСИТЕТІ**

**Жақсылықбаева Римма Серікәліқызы**

**Журналистің мәтін жазу машығы**

**Оқу құралы**

**Алматы**

**«Қазақ университеті»**

**2018**

Баспаға әл-Фараби атындағы Қазақ ұлттық университетінің журналистика факультеті Ғылыми кеңесі, Республикалық оқу-әдістемелік кеңесінің шешімі

Пікір жазғандар:

филология ғылымдарының докторы, профессор **Н.О. Омашев;**

филология ғылымдарының докторы, профессор **С. Садықов;**

филология ғылымдарының докторы, профессор **К. Қамзин.**

 **Жақсылықбаева Р.С.**

 Журналистің мәтін жазу машығы: Оқулық. –Алматы: Қазақ университеті, 2018. – 292 бет.

 **ISBN**

Оқулық қазақ журналистикасындағы қарымды публицистердің шеберлігі мен журналистік қызмет ерекшеліктеріне, шығармашылықтарының жанрлық сипаттарына, журналистердің редакторлық қызметтерінің кезеңдік бағыттарына, басқарудағы шеберлік қырларына, олардың публицистикалық туындыларының тақырыптық, проблемалық тілдік, стильдік өзгешеліктеріне арналады.

Оқулықта автор қаламгер, журналистердің өмірлік, шығармашылық жолын жан-жақты көрсете отырып, олардың қазақ публицистикасын дамытудағы рөлін, тіршілік деректерін сөйлетудегі шеберлігін, публицистік пайым-көзқарасының жоғары интеллектуальдық өресін, баспасөздегі редакторлық-ұйымдастырушылық шеберлік қырларын, қарымды журналистер публицистикасының поэтикасын барынша айқын көрсеткен. Сонымен қатар, заметка, корреспонденция, мақала, очерк, репортаж, фельетон, памфлет, ашық хат жанрларының журналист, қаламгерлер шығармашылығында қолданылу тәсілдеріне біршама жүгініп өткен.

Еңбекте тек жеке публицистер шеберлігіне ғана емес, қазіргі қазақ басылымдарының ерекшелік сипатына, жанрлық, тақырыптық өзгешеліктеріне, басылымдардың ұлттық сана-сезім мен ұлттық мінез-құлықты қалыптастырудағы рөліне, журналистік әдеп мәселесіне, жазу машығындағы ерекшелік сипатына да жан-жақты мән беріп, толымды пікір білдірілген.

 Оқулық баспасөз тарихын зерттеушілерге, жоғары оқу орындарының студенттері мен болашақ журналистерге арналған.